
1.  Asjaolud ja menetluse käik

Kinnistu tagasiostuõigusega müügilepingu ja asjaõiguslepingu (Jõhvi notari Tatjana Boitsova notariaalregistri nr 5718) alusel ostis OÜ SVESTEN 11.07.2005 Narva linnalt kinnistu aadressil: Rahu 40А, Narvas, katastritunnusega 51104:001:0064, pindalaga 307 m2, sihtotstarbega ärimaa. 

Müügilepingu punkti 5.3. kohaselt kohustus OÜ ŠVESTEN investeerima omandatud varasse vähemalt 1 000 000 krooni, sh esimese aasta jooksul arvates lepingu sõlmimisest, s. o kuni  11.07.2006. a - 150 000,0 krooni.

OÜ SVESTEN esitatud investeeringute aruandest läksid esimese aasta investeeringutena arvesse   109 322 krooni, täitmata jäi investeerimiskohustus summas 40 678 krooni.

OÜ SVESTEN pöördus 05.10.2006 ja 06.10.2006 Narva Linnavalituse poole taotlustega esimesel aastal täitmata jäänud investeerimiskohustuse summas 40 678 krooni tähtaja pikendamiseks kuni 11.07.2007. a. 

OÜ SVESTEN põhjendab lepingulise kohustuse osalist täitmist sellega, et Arhitektuuri- ja Linnaplaneerimise Amet tegi OÜ-le ŠVESTEN kahel korral ettekirjutusi esitatud projektdokumentatsioonis puuduste kõrvaldamiseks, millega kaasnes täiendav ajakulu. 

Samuti palub OÜ ŠVESTEN mitte rakendada tema suhtes samas lepingu punktis ettenähtud trahvisanktsioone (10% ulatuses tähtajaks tegemata investeeringute summalt, alus: “Linnavara võõrandamise korra” punkt 77).

Küsimust arutati Narva Linnavalitsuse 18.10.2006 istungil (protokoll nr 12), kus otsustati:

1. Pikendada OÜ-le ŠVESTEN 11.07.2005 kinnistu tagasiostuõigusega müügilepingu ja asjaõiguslepingu (notariaalregistri nr 5718) punktis 5.3 ettenähtud ja esimesel aastal täitmata jäänud investeerimiskohustuse summas 40 678 krooni täitmise tähtaega alates 11.07.2006 kuni 11.07.2007.

2. Mitte rakendada OÜ ŠVESTEN suhtes eelnimetatud müügilepingu punktis 5.3 ettenähtud trahvi investeerimiskohustuse mittetäitmise eest. 
3. Linnavara- ja Majandusametil esitada antud küsimus Narva Linnavalitsuse  istungile korralduse vastuvõtmiseks.
Narva linn on huvitatud nimetatud objekti ehituse lõpetamisest, kuna selle tulemusena tuuakse linna investeeringud ja luuakse uued töökohad.. Ülaltoodu alusel on otstarbekas OÜ ŠVESTEN taotlus rahuldada.

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 09.06.2005 määrusega nr  18/56 kinnitatud “Linnavara võõrandamise korra” punkti  76 kohaselt juhul, kui täitmise käigus on mõne müügilepingu punkti täitmine oluliselt raskendatud, võib poolte kokkuleppel ja Linnavalitsuse otsustuse alusel lepingutingimusi muuta või leping lõpetada.

Sama korra punktis 77 on sätestatud, et ostja poolt investeerimiskohustuste mittekohase või mitteõigeaegse täitmise korral kohaldatakse trahvi 10% ulatuses tegemata investeeringute summalt. 
3. Otsus

3.1. Pikendada osaühingule ŠVESTEN (registrikood 10692602, asukoht Rahu 40-40, Narva) 11.07.2005 kinnistu tagasiostuõigusega müügilepingu ja asjaõiguslepingu (notariaalregistri nr 5718) punktis 5.3 ettenähtud ja esimesel aastal täitmata jäänud investeerimiskohustuse summas 40 678 (nelikümmend tuhat kuussada seitsekümmend kaheksa) krooni täitmise tähtaega alates 11.07.2006 kuni 11.07.2007.

3.2. Mitte rakendada osaühingu ŠVESTEN suhtes 11.07.2005 kinnistu tagasiostuõigusega müügilepingu ja asjaõiguslepingu (notariaalregistri nr 5718) punktis 5.3 ettenähtud trahvi. 

3.3. Volitada linnapead Tarmo Tammistet (isikukood 36208175216) allkirjastama Narva linna nimel vastav notariaalne muudatus.
3.4. Narva Linnavalitsuse Linnavara- ja Majandusametil teha käesolev korraldus teatavaks OÜ-le ŠVESTEN.
4. Korralduse vaidlustamine

Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted
Käesolev korraldus jõustub seaduses sätestatud korras.

